సుర్జీత్ సేన్‌గుప్తా

సుర్జీత్‌ సేన్‌గుప్తా  భారత ఫుట్‌బాల్ మాజీ ఆటగాడు. దేశంలోని అత్యుత్తమ వింగర్‌లలో ఆయన ఒకడు. ఆయన ఈస్ట్‌ బెంగాల్‌ లెజెండ్‌గా పేరుపొందాడు. 1970 ఆసియా క్రీడలలో కాంస్య పతకం సాధించిన భారత జట్టులో అతను సభ్యుడు. ఖిదిర్‌పూర్ క్లబ్‌లో తన ఫుట్‌బాల్ కెరీర్‌ను ప్రారంభించాడు.

1974లో టెహరాన్ లో జరిగిన ఆసియా క్రీడలు, 1978లో బ్యాంకాక్ లో జరిగిన ఆసియా క్రీడల్లో భారత జాతీయ ఫుట్‌బాల్ జట్టు తరఫున ఆడాడు. 1971, 1983ల మధ్య పన్నెండు సంవత్సరాల దేశీయ కెరీర్ లో, ఆయన కలకత్తా మూడు ఫుట్‌బాల్ క్లబ్ లైన మోహన్ బగాన్ ఎఫ్సి, ఈస్ట్ బెంగాల్ ఎఫ్సి, మహ్మదన్ స్పోర్టింగ్ క్లబ్ లకు ప్రాతినిధ్యం వహించాడు. ఆయన కాలంలోని అత్యుత్తమ ఫార్వర్డ్ లలో ఒకడిగా పరిగణించబడ్డాడు. ఈస్ట్ బెంగాల్ ఎఫ్సీకి ప్రాతినిధ్యం వహిస్తూ ఆయన ఐఎఫ్ఏ షీల్డ్, కలకత్తా ఫుట్‌బాల్ లీగ్ ఆరుసార్లు, డురాండ్ కప్ మూడుసార్లు గెలుచుకున్నాడు.

ఆయన 1974 నుండి 1980 వరకు ఈస్ట్ బెంగాల్ కు ఆడాడు. 1978-79 కాలంలో జట్టుకు కెప్టెన్ గా వ్యవహరించాడు. 2018లో ఈస్ట్ బెంగాల్ నుండి లైఫ్‌టైమ్ అచీవ్‌మెంట్ అవార్డును అందుకున్నాడు.

ఆయన వింగర్‌గా ఆడాడు. వేగానికీ, పాసింగ్ రేంజ్ కూ ప్రసిద్ధి చెందాడు. ది హిందూ పత్రిక అతన్ని అతని సమకాలికుల్లో అత్యుత్తమ, సృజనాత్మక నాయకులలో ఒకరిగా పరిగణించింది.

 ప్రారంభ జీవితం 
సుర్జీత్ సేన్‌గుప్తా 1951 ఆగస్టు 30న పశ్చిమ బెంగాల్ హూగ్లీ జిల్లా చక్ బజార్ లో జన్మించాడు. అతని తండ్రి సుహాస్ సేన్‌గుప్తా డన్లప్ ఇండియాలో పనిచేసిన ఫుట్‌బాల్, క్రికెట్ ఆటగాడు. సుర్జీత్ హుగ్లీ బ్రాంచ్ స్కూల్లో చదువుకున్నాడు, అక్కడ అతన్ని కోచ్ అశ్విని భరత్ గుర్తించాడు. ఆ తరువాత, ఆయన హుగ్లీ మొహ్సిన్ కళాశాలలో చదువుకున్నాడు, అక్కడ రాబర్ట్ హడ్సన్ ఎఫ్సి తరఫున రెండవ డివిజనులో ప్రవేశం చేసాడు.

 క్లబ్ కెరీర్ 
సుర్జీత్ సేన్‌గుప్తా 1971లో కిడ్డర్పూర్ క్లబ్ తరఫున దేశీయంగా అరంగేట్రం చేసాడు. ఆ తరువాత 1972, 1974ల మధ్య మోహన్ బగాన్ క్లబ్ కోసం ఆడాడు. 1972 మేలో మోహన్ బగాన్ బంగ్లాదేశ్ పర్యటనలో భాగంగా ఉన్నాడు. అక్కడ వారు ఢాకా మొహమ్మదాన్ను ఓడించి ఢాకా XI చేతిలో ఓడిపోయారు. ఆ తర్వాత 1974, 1980ల మధ్య ఆరు సీజన్లలో ఈస్ట్ బెంగాల్ ఎఫ్సీకి మారాడు. 1981, 1983ల మధ్య మోహన్ బగాన్ కు తిరిగి వచ్చాడు. దీనికి ముందు 1980, 1981ల మధ్య మొహమ్మదాన్ ఎస్సికి ప్రాతినిధ్యం వహించాడు.

అతని ఉత్తమ అనుభవాలలో ఒకటి 1975 ఐఎఫ్ఏ షీల్డ్ ఫైనల్, దీనిలో అతను ఈస్ట్ బెంగాల్ కోల్‌కాతా ప్రత్యర్థి మోహన్ బగాన్ పై 5-0 తేడాతో విజయం సాధించాడు. అతని విజయాలు చాలావరకు ఈస్ట్ బెంగాల్ ఎఫ్సితో ఉన్న సమయంలో వచ్చాయి. 1976 సంతోష్ ట్రోఫీ పశ్చిమ బెంగాల్ జట్టు కెప్టెన్ గా కూడా వ్యవహరించాడు. పన్నెండు సంవత్సరాల దేశీయ కెరీర్ లో అతను కలకత్తా లోని మూడు ఫుట్​బాల్​ క్లబ్బులకు ప్రాతినిధ్యం వహించాడు. ఐఎఫ్ఏ షీల్డ్, కలకత్తా ఫుట్‌బాల్ లీగ్ ఆరుసార్లు, ఈస్ట్ బెంగాల్ ఎఫ్సి కోసం మూడుసార్లు డురాండ్ కప్ గెలుచుకున్నాడు. ఆయన 2018లో ఈస్ట్ బెంగాల్ నుండి లైఫ్‌టైమ్ అచీవ్‌మెంట్ అవార్డును అందుకున్నాడు.

 అంతర్జాతీయ కెరీర్ 
1974లో కౌలాలంపూర్ వేదికగా జరిగిన మెర్డెకా కప్ థాయిలాండ్ తో జరిగిన మ్యాచ్ లొ భారత జాతీయ జట్టుతో ఆయన అరంగేట్రం చేసాడు. 1974లో టెహరాన్ లో జరిగిన ఆసియా క్రీడలు, 1978లో బ్యాంకాక్ లో జరిగిన ఆసియా క్రీడలతో సహా 14 ఆటలలో అతను దేశానికి ప్రాతినిధ్యం వహించాడు. 1974 మెర్డెకా కప్, సియోల్ లో జరిగిన 1977 ప్రెసిడెంట్స్ కప్ లో కూడా అతను దేశానికి ప్రాతినిధ్యం వహించాడు.

 వ్యక్తిగత జీవితం 
ఆయన శ్యామలి సేన్‌గుప్తాను వివాహం చేసుకున్నాడు. వీరికి ఒక కుమారుడు ఉన్నాడు. పదవీ విరమణ తరువాత అతను బెంగాలీ భాషా పత్రికలో స్పోర్ట్స్ ఎడిటర్ గా చేసాడు. అతను పాడటం నేర్చుకున్నాడు, తన కొడుకుతో తబలా వాయించేవాడు. ఈస్ట్ బెంగాల్ కోచ్, భారత ఫుట్‌బాల్ మాజీ క్రీడాకారుడు ప్రదీప్ కుమార్ బెనర్జీ బ్రెజిలియన్ ఫుట్‌బాల్ క్రీడాకారుడి పేరు మీద అతనికి సాక్రటీస్ అని పేరు పెట్టారు.

 మరణం 
కరోనా బారినపడిన 71 ఏళ్ల సుర్జీత్‌ సేన్‌గుప్తా, 2022 ఫిబ్రవరి 17న కోల్‌కాతాలో మృతి చెందాడు.

 మూలాలు 

వర్గం:క్రీడాకారులు
వర్గం:ఫుట్‌బాల్ క్రీడాకారులు
వర్గం:2022 మరణాలు
వర్గం:కరోనా వ్యాధి మరణాలు